የአንድ አፍሪካ የአየር ትራንስፖርት አገልግሎት ስምምነት ከጥቂት ቀናት በኋላ ተግባራዊ ይደረጋል
የአንድ አፍሪካ የአየር ትራንስፖርት አገልግሎት ስምምነት ከጥቂት ቀናት በኋላ ተግባራዊ እንደሚደረግ ተገለጸ።የአንድ አፍሪካ የአየር ትራንፖርት ስምምነት ማንኛውም ስምምነቱን ያደረጉ የአህጉሪቱ አገራት አየር መንገዶች በነጻነት በሁሉም የአህጉሪቱ አውሮፕላን ጣቢያዎች እንዲያርፉ መብት የሚሰጥ ነው።ስምምንቱን ኢትዮጵያን ጨምሮ 23 አገራት የተቀበሉት ሲሆን ከጥር 20 ቀን 2010 ዓ.ም አንስቶ በአዲስ አበባ የአፍሪካ አገራት መሪዎችና የአቪዬሽን ሙያተኞች በተገኙበት ተግባራዊ ይደረጋል ተብሎ ይጠበቃል።የአንድ አፍሪካ የአየር ትራንስፖርት ገበያ እ.አ.አ. በ2015 ኢትዮጵያን ጨምሮ በ11 አገራት የተጀመረ ሲሆን አሁን ላይ ስምምነቱን የፈረሙ አገራት ቁጥር ወደ 23 አድጓል።